Dvadesetak kandidata za Bijelu kuću u nadmetanju za popularnost
Politički analitičari marginalnim kandidatima daju male izglede za dobijanje predsjedničkih nominacija
Broj kandidata koji su javno objavili kandidaturu za predsjednika Sjedinjenih Država na izborima 2008. godine, ili to tek namjeravaju učiniti, povećao se na oko 20. Neki su vrlo poznati poput Hillary Clinton i Johna McCaina dok za druge malo tko zna. Među deset kandidata koji žele dobiti predsjedničku nominaciju Republikanske stranke kandidaturu je posljednji objavio Tom Tancredo, republikanski kongresnik iz Colorada koji svoju nominaciju temelji na jednom jedinom pitanju – imigraciji. Drugi takvi kandidati su kongresnik iz Californije, Duncun Hunter, kongresnik iz Teksasa, Ron Paul te bivši guverner Virginije, Jim Gilmore. I među demokratima ima onih kandidata koji teško dobijaju pozornost medija pokraj Hillary Clinton, Baracka Obame i Johna Edwardsa. Bivši senator Aljaske, Mike Gravel, i kongresnik iz Ohioa, Dennis Kuchinich, rijetko se spominju u medijima. Guverner New Mexica, Bill Richardson, poznat je na nacionalnoj razini jer kao član administracije predsjednika Billa Clintona no i on nailazi na poteškoće kad je u pitanju popularnost. U svojoj kampanji Richardson dosta govori o razdoblju dok je bio američki ambasador u Ujedinjenim narodima te često kritizira vanjsku politiku predsjednika Busha. " Postavlja se pitanje – zašto tako mnogo kandidata s malim izgledima uopće sudjeluje u izbornom nadmetanju. Stručnjak sa sveučilišta Rutgers Ross Baker kaže da se to kandidati nadaju dodatnoj pozornosti birača u slučaju da neki od favorita učine pogreške tijekom kampanje. Nedavni podaci o prikupljenjim sredstvima za financiranje kampanja pokazuju da manje poznati kandidati imaju veliki problem. U prva tri mjeseca ove godine demokrati Hillary Clinton i Barack Obama prikupili su više od 25 milijuna dolara dok je republikanac Mitt Romney sakupio 21 milijun dolara. Usporedbe radi, kandidati poput Duncan Huntera i Mikea Huckabeeja dobili su po 500 tisuća dolara. John Fortier stručnjak je za američku političku scenu pri organizaciji American Enterprise Institute u Washingtonu. Ross Baker vjeruje da visoki troškovi kampanje predstavljaju problem za manje poznate kandidate. Upravo je to kao razlog odustajanja od kampanje naveo guverner Iowe, Tom Vilsack.